Document ID: 31985D0028

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 5ης Δεκεμβρίου 1984
για την εφαρμογή της γεωργικής αναδιάρθρωσης στην Ιταλία (περιοχή Marches), σύμφωνα με τις οδηγίες του Συμβουλίου 72/159/ΕΟΚ, 72/160/ΕΟΚ, 72/161/ΕΟΚ και 75/268/ΕΟΚ
(Το κείμενο στην ιταλική γλώσσα είναι το μόνο αυθεντικό)
(85/28/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 για τον εκσυγχρονισμό των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/513/ΕΟΚ (2), και ιδίως το άρθρο 18 παράγραφος 3,
την οδηγία 72/160/ΕΟΚ του Συμβουλίου της 17ης Απριλίου 1972 για την ενθάρρυνση της παύσης της γεωργικής δραστηριότητας και της διάθεσης της χρησιμοποιούμενης γεωργικής επιφάνειας για σκοπούς βελτίωσης των διαρθρώσεων (3), όπως τροποποιήθηκε τελευταία από την οδηγία 84/513/ΕΟΚ, και ιδίως το άρθρο 9 παράγραφος 3,
την οδηγία 72/161/ΕΟΚ του Συμβουλίου της 17ης Απριλίου 1972 που αφορά την κοινωνικοοικονομική πληροφόρηση και την επαγγελματική κατάρτιση των ατόμων που εργάζονται στη γεωργία (4), όπως τροποποιήθηκε τελευταία από την οδηγία 84/513/ΕΟΚ, και ιδίως το άρθρο 11 παράγραφος 3,
την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και ορισμένες προβληματικές ζώνες (5), όπως τροποποιήθηκε τελευταία από την οδηγία 82/786/ΕΟΚ (6), και ιδίως το άρθρο 13,
Εκτιμώντας:
ότι η ιταλική κυβέρνηση κοινοποίησε το νόμο αριθ. 42 της περιοχής Marches της 28ης Οκτωβρίου 1977 σχετικά με την εφαρμογή των κοινοτικών οδηγιών για την γεωργική αναδιάρθρωση, καθώς και το νόμο της 1ης Ιουνίου 1984 που τροποποιεί και συμπληρώνει το νόμο αριθ. 42 της 28ης Οκτωβρίου 1977·
ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, με το άρθρο 9 παράγραφος 3 της οδηγίας 72/160/ΕΟΚ, με το άρθρο 11 παράγραφος 3 της οδηγίας 72/161/ΕΟΚ και με το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει αν πληρούνται οι όροι χρηματοδοτικής συμμετοχής της Κοινότητας σε συνάρτηση με το αν συμβιβάζονται οι νόμοι που κοινοποιήθηκαν με τις οδηγίες που προαναφέρθηκαν και λαμβάνοντας υπόψη τους αντικειμενικούς στόχους τους, καθώς και την αναγκαία σύνδεση μεταξύ των διαφόρων μέτρων που ελήφθησαν στην Ιταλία για την εφαρμογή των οδηγιών αυτών·
ότι ο νόμος αριθ. 42 της 28ης Οκτωβρίου 1977 της περιοχής Marches και ο νόμος της 1ης Ιουνίου 1984 ανταποκρίνονται στους στόχους των προαναφερομένων οδηγιών·
ότι, εξάλλου, η πρακτική εφαρμογή του προαναφερθέντα νόμου αριθ. 42 πριν από την 1η Ιουνίου 1984 και, ιδίως, η εφαρμογή του άρθρου 48 είναι σύμφωνη με τις διατάξεις των προαναφερομένων οδηγιών·
ότι υπήρξε διαβούλευση με την επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων όσον αφορά τη χρηματοδοτική πλευρά·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο νόμος αριθ. 42 της περιοχής Marches της 28ης Οκτωβρίου 1977 που αφορά την εφαρμογή των κοινοτικών οδηγιών για τη γεωργική αναδιάρθρωση, καθώς και ο νόμος της 1ης Ιουνίου 1984 που τροποποιεί το νόμο αριθ. 42 της 28ης Οκτωβρίου 1977 ανταποκρίνονται, λαμβανομένων υπόψη των διατάξεων που ελήφθησαν στην Ιταλία για την εφαρμογή των οδηγιών 72/159/ΕΟΚ, 72/160/ΕΟΚ, 72/161/ΕΟΚ και 75/268/ΕΟΚ, στους όρους για χρηματοδοτική συμμετοχή της Κοινότητας στα κοινά μέτρα που προβλέπονται από αυτές τις οδηγίες.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 5 Δεκεμβρίου 1984.

Labels: 18
15
19
6